rejauldu/bengali-wikipedia huggingface dataset:
সয়ূজ ৭কে-এল১ নং. ৪এল (; অর্থ: ইউনিয়ন ৭কে-এল১ নং. ৪এল), যা কখনও কখনও নাসা কর্তৃক জোন্ড ১৯৬৭এ নামেও পরিচিত, হলো মহাশূন্যে অনুসন্ধানের জন্য ১৯৬৭ সালে প্রেরণ করা একটি সোভিয়েত মহাকাশযান। এই অভিযানটিকে সোভিয়েত জোন্ড কর্মসূচির অংশ হিসাবে আন্তঃগ্রহ মহাকাশ অভিযান হিসেবে চিহ্নিত করা হয় এবং এটি চন্দ্রে অন্বেষণের উদ্দেশ্যে প্রেরণ করা হয়। এটি ছিলো  ভর বিশিষ্ট সয়ূজ ৭কে-এল১ মহাকাশযান, নয়টির মধ্যে প্রথম উৎক্ষেপণ করাটি।   উৎক্ষেপণ  সয়ূজ ৭কে-এল১ নং. ৪এল-কে ব্লক ডি উচ্চ-স্তর সংযুক্ত একটি প্রোটন-কে ৮কে৭৮কে বাহক রকেটের ওপর বসিয়ে বাইকোনুর কসমোড্রোমের সাইট ৮১/২৩ থেকে উৎক্ষেপণ করা হয়। মহাকাশযানটিকে ১৯৬৭ সালের ২৭ সেপ্টেম্বর তারিখের ২২:১১:৫৪ ইউটিসিতে উৎক্ষেপণ করা হয়।   অভিযান   মহাকাশযানটি উৎক্ষেপণের সময় একটি রাবার প্লাগ আলগা হয়ে প্লাম্বিংয়ে আটকে যায়, যার ফলে প্রথম পর্যায়ের একটি ইঞ্জিন বন্ধ হয়ে যায়। এতে চালকটি স্বাভাবিক নিয়ন্ত্রণ হারিয়ে ছিলো এবং উড্ডয়নে অস্বাভাবিকতা দেখায়; ফলশ্রুতিতে স্বয়ংক্রিয় বন্ধ হয়ে যাওয়ার নির্দেশনা দেয়া হয় টি+৯৭ সেকেন্ডের সময় এবং এটি নিম্নআয়ত্বে ধ্বসে যায়।  আরও দেখুন    ১৯৬৭-এ মহাকাশ যাত্রা;  সৌরজগত অনুসন্ধানের সময়লেখ;  কৃত্রিম উপগ্রহ এবং মহাকাশ প্রোবের সময়লেখ।   তথ্যসূত্র    বহিঃসংযোগ   -  বিষয়শ্রেণী:জোন্ড কর্মসূচি বিষয়শ্রেণী:১৯৬৭-এ উৎক্ষিপ্ত মহাকাশযান
সাময়িকী  নরওয়ে থেকে প্রকাশিত বাংলা অনলাইন পত্রিকা। এটির যাত্রা শুরু হয় ২০১৪ সালের ২০ ফেব্রুয়ারী। সাইটটি দেশ বিদেশের সংবাদ সহ বাংলাদেশ এবং পশ্চিমবঙ্গ-এর চলমান রাজনীতি, সমাজ ও সংস্কৃতি, প্রতিবেদন গুরুত্বের সাথে প্রকাশ করে থাকে। পশ্চিমবঙ্গ এবং বাংলাদেশ সহ বিভিন্ন দেশের বাংলা ভাষাভাষী লেখকেরা নিয়মিতভাবে সাহিত্য কর্ম প্রকাশ করে থাকে। সাময়িকীর প্রধান সম্পাদক ভায়োলেট হালদার, এবং প্রকাশক আরিফুর রহমান।   সম্পাদক মন্ডলী    আরিফুর রহমান (২০১৪ থেকে ২০২০ পর্যন্ত)  ভায়োলেট হালদার (২০২১ থেকে)   আরও দেখুন    টুনস ম্যাগ   তথ্যসূত্র   বিষয়শ্রেণী:বাংলা ভাষার সংবাদপত্র বিষয়শ্রেণী:অনলাইন ম্যাগাজিন বিষয়শ্রেণী:২০১৪-এ প্রতিষ্ঠিত প্রকাশনা বিষয়শ্রেণী:নরওয়ের অনলাইন সংবাদপত্র
আলি শামাল আব্দুল্লা (; জন্ম: ২১ মার্চ ১৯৯৯) হলেন একজন মালদ্বীপীয় পেশাদার ফুটবল খেলোয়াড়। তিনি বর্তমানে মালদ্বীপীয় ক্লাব ইউনাইটেড ভিক্টরি এবং মালদ্বীপ জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেলেন।  ২০১৬–১৭ মৌসুমে, মালদ্বীপীয় ফুটবল ক্লাব ঈগলসের যুব পর্যায়ের হয়ে খেলার মাধ্যমে আলি ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৮–১৯ মৌসুমে, ঈগলসের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন; ঈগলসের হয়ে দুই মৌসুম অতিবাহিত করার পর ২০২০–২১ মৌসুমে তিনি মালদ্বীপীয় ক্লাব ইউনাইটেড ভিক্টরিতে যোগদান করেছেন।  ২০১৭ সালে, আলি মালদ্বীপ অনূর্ধ্ব-১৯ দলের হয়ে মালদ্বীপের বয়সভিত্তিক পর্যায়ে অভিষেক করেছিলেন। প্রায় ২ বছর যাবত মালদ্বীপের বয়সভিত্তিক দলের হয়ে খেলার পর, তিনি ২০২১ সালে মালদ্বীপের হয়ে আন্তর্জাতিক পর্যায়ে অভিষেক করেছেন; মালদ্বীপের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।   প্রারম্ভিক জীবন  আলি শামাল আব্দুল্লা ১৯৯৯ সালের ২১শে মার্চ তারিখে মালদ্বীপের ফুভাহমুলাহে জন্মগ্রহণ করেছেন এবং সেখানেই তার শৈশব অতিবাহিত করেছেন।   আন্তর্জাতিক ফুটবল  আলি মালদ্বীপ অনূর্ধ্ব-১৯ এবং মালদ্বীপ অনূর্ধ্ব-২৩ দলের হয়ে খেলার মাধ্যমে মালদ্বীপের প্রতিনিধিত্ব করেছেন। মালদ্বীপের বয়সভিত্তিক দলের হয়ে তিনি ৬ ম্যাচে অংশগ্রহণ করেছেন।  ২০২১ সালের ৪ঠা জুন তারিখে, ২২ বছর, ২ মাস ও ১৪ দিন বয়সে, ডান পায়ে ফুটবল খেলায় পারদর্শী আলি সিরিয়ার বিরুদ্ধে অনুষ্ঠিত ২০২২ ফিফা বিশ্বকাপ বাছাইপর্বের ম্যাচে অংশগ্রহণ করার মাধ্যমে আন্তর্জাতিক ফুটবলে মালদ্বীপের হয়ে অভিষেক করেছেন। উক্ত ম্যাচের ৬১তম মিনিটে মধ্যমাঠের খেলোয়াড় হামজা মুহাম্মদের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৪ নম্বর জার্সি পরিধান করে রক্ষণভাগের খেলোয়াড় হিসেবে খেলেছিলেন। ম্যাচটি সিরিয়া ০–৪ গোলের ব্যবধানে জয়লাভ করেছিল।   পরিসংখ্যান   আন্তর্জাতিক    দল  সাল  ম্যাচ  গোল মালদ্বীপ  ২০২১  ২  ০ সর্বমোট  ২  ০   তথ্যসূত্র    বহিঃসংযোগ              বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:মালদ্বীপীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:মালদ্বীপের আন্তর্জাতিক ফুটবলার বিষয়শ্রেণী:ক্লাব ঈগলসের খেলোয়াড় বিষয়শ্রেণী:ইউনাইটেড ভিক্টরির খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড়
জেনোয়া মেট্রো () ইউরোপ মহাদেশের ইতালি রাষ্ট্রের জেনোয়া শহরকে সেবা প্রদানকারী দ্রুতগামী গণপরিবহন ব্যবস্থা। এটির একটিমাত্র লাইনের দৈর্ঘ্য  এবং স্টেশনসংখ্যা ৮। ১৯৯০ সালে ফুটবল বিশ্বকাপের ঠিক আগে পাতালরেলটি চালু হয়। বছরে ১ কোটির বেশি যাত্রী এটি ব্যবহার করেন।   তথ্যসূত্র   আরও দেখুন   বিষয়শ্রেণী:ইতালির দ্রুতগামী গণপরিবহন ব্যবস্থা বিষয়শ্রেণী:৭৫০ ভি ডিসি রেলওয়ে বিদ্যুতায়ন
মায়েস্ত্রো ব্র্যাডলি কুপার পরিচালিত ২০২৩ সালের মার্কিন জীবনীমূলক নাট্যধর্মী চলচ্চিত্র। জশ সিঙ্গারের সাথে পরিচালক কুপার যৌথভাবে এর চিত্রনাট্য লিখেছেন। এটি প্রযোজনা করেছেন মার্টিন স্কোরসেজি, স্টিভেন স্পিলবার্গ, কুপার, ফ্রেড বার্নার, অ্যামি ডার্নিং ও ক্রিস্টি ম্যাকস্কো ক্রিগার। এটি মার্কিন সুরকার লিওনার্ড বার্নস্টাইন ও তার স্ত্রী ফেলিসিয়া মন্টেলেগ্রের সম্পর্ককে ঘিরে আবর্তিত হয়েছে। এতে মন্টেলেগ্রের চরিত্রে অভিনয় করেছেন কেরি মুলিগান এবং বার্নস্টাইন চরিত্রে অভিনয় করেছেন কুপার, এবং অন্যান্য পার্শ্ব ভূমিকায় অভিনয় করেছেন ম্যাট বমার, মায়া হক ও সারা সিলভারম্যান।  ২০২৩ সালের ২ সেপ্টেম্বর ৮০তম ভেনিস আন্তর্জাতিক চলচ্চিত্র উৎসবে মায়েস্ত্রো-র উদ্বোধনী প্রদর্শনী অনুষ্ঠিত হয় এবং সেখানে এটি গোল্ডেন লায়নের জন্য মনোনীত হয়। চলচ্চিত্রটি ২০২৩ সালের ২২শে নভেম্বর সীমিতভাবে প্রেক্ষাগৃহে মুক্তি দেওয়া হয় এবং ২০শে ডিসেম্বর নেটফ্লিক্সে মুক্তি দেওয়া হবে। এটি সমালোচকদের কাছ থেকে ইতিবাচক পর্যালোচনা অর্জন করে। ন্যাশনাল বোর্ড অব রিভিউ ও আমেরিকান ফিল্ম ইনস্টিটিউট চলচ্চিত্রটিকে তাদের ২০২৩ সালের সেরা ১০ চলচ্চিত্রের তালিকায় স্থান দেয়। এটি ৮১তম গোল্ডেন গ্লোব পুরস্কারে শ্রেষ্ঠ নাট্যধর্মী চলচ্চিত্র-সহ চারটি বিভাগে মনোনয়ন লাভ করে।  অভিনয়শিল্পীদল  কেরি মুলিগান - ফেলিসিয়া মন্টেলেগ্রে  ব্র্যাডলি কুপার - লিওনার্ড বার্নস্টাইন  ম্যাট বমার - ডেভিড অপেনহাইম  মায়া হক - জেমি বার্নস্টাইন  সারা সিলভারম্যান - শার্লি বার্নস্টাইন  মাইকেল উরি - জেরোম রবিন্স  ব্রায়ান ক্লুগম্যান - অ্যারন কোপল্যান্ড  গিডিয়ন গ্লিক - টমি কোথরান  স্যাম নিভোলা - আলেকজান্ডার বার্নস্টাইন  মিরিয়াম শোর - সিনথিয়া ওনিল  আলেক্সা সুইন্টন - নিনা বার্নস্টাইন  জশ হ্যামিল্টন - জন গ্রুয়েন  জাচারি বুথ - মেন্ডি ওয়াগার  জুন গেবল - বৃদ্ধ নারী  তথ্যসূত্র  বহিঃসংযোগ    বিষয়শ্রেণী:২০২৩-এর চলচ্চিত্র বিষয়শ্রেণী:২০২৩-এর এলজিবিটিকিউ সম্পর্কিত চলচ্চিত্র বিষয়শ্রেণী:২০২০-এর দশকের ইংরেজি ভাষার চলচ্চিত্র বিষয়শ্রেণী:২০২০-এর দশকের মার্কিন চলচ্চিত্র বিষয়শ্রেণী:মার্কিন এলজিবিটিকিউ সম্পর্কিত চলচ্চিত্র বিষয়শ্রেণী:মার্কিন জীবনীমূলক নাট্য চলচ্চিত্র বিষয়শ্রেণী:অ্যাম্বলিন এন্টারটেইনমেন্টের চলচ্চিত্র বিষয়শ্রেণী:নেটফ্লিক্সের মৌলিক চলচ্চিত্র বিষয়শ্রেণী:ব্র্যাডলি কুপার পরিচালিত চলচ্চিত্র বিষয়শ্রেণী:ব্র্যাডলি কুপার প্রযোজিত চলচ্চিত্র বিষয়শ্রেণী:মার্টিন স্কোরসেজি প্রযোজিত চলচ্চিত্র বিষয়শ্রেণী:স্টিভেন স্পিলবার্গ প্রযোজিত চলচ্চিত্র বিষয়শ্রেণী:লিওনার্ড বার্নস্টাইন বিষয়শ্রেণী:চলচ্চিত্রে পুরুষ উভকামিতা বিষয়শ্রেণী:ধ্রুপদী সঙ্গীত ও সঙ্গীতজ্ঞ সম্পর্কে চলচ্চিত্র বিষয়শ্রেণী:বিবাহ সম্পর্কে চলচ্চিত্র বিষয়শ্রেণী:সঙ্গীতজ্ঞ সম্পর্কে জীবনীমূলক চলচ্চিত্র বিষয়শ্রেণী:২০শ শতাব্দীর পটভূমিতে চলচ্চিত্র বিষয়শ্রেণী:নিউ ইয়র্ক শহরে ধারণকৃত চলচ্চিত্র বিষয়শ্রেণী:ম্যাসাচুসেটসে ধারণকৃত চলচ্চিত্র বিষয়শ্রেণী:লস অ্যাঞ্জেলেসে ধারণকৃত চলচ্চিত্র বিষয়শ্রেণী:ইংরেজি ভাষার প্রণয়ধর্মী নাট্য চলচ্চিত্র বিষয়শ্রেণী:ইংরেজি ভাষার জীবনীমূলক নাট্য চলচ্চিত্র
একটি শর্টকাট হল একটি বিশেষ ধরনের পুনঃনির্দেশিত পৃষ্ঠা যা প্রশাসনিক পৃষ্ঠা বা এর একটি বিভাগে একটি সংক্ষিপ্ত উইকিলিঙ্ক প্রদান করে, সাধারণত উইকিপিডিয়া নামস্থান বা সাহায্য নামস্থান থেকে । অল-ক্যাপ টেক্সটে এই শর্টকাটগুলির সংক্ষিপ্ত রূপগুলি সাধারণত সম্প্রদায়ের পৃষ্ঠা এবং আলাপ পাতাগুলিতে ব্যবহার করা হয় (লিঙ্ক করা বা আনলিঙ্ক করা), তবে নিবন্ধগুলিতে ব্যবহার করা উচিত নয়। যদি একটি পৃষ্ঠা বা বিভাগের জন্য এক বা একাধিক শর্টকাট থাকে , তাহলে এই পৃষ্ঠার শীর্ষে দেখা যেতে পারে এমন শর্টকাট বা শর্টকাট লেবেলযুক্ত ডানদিকে একটি তথ্য বাক্সে প্রদর্শিত হওয়ার জন্য সাধারণত এক বা একাধিককে বেছে নেওয়া হবে৷  সম্পাদকদের সুবিধার্থে শর্টকাট তৈরি করা হয়েছে। যেকোনো পৃষ্ঠার জন্য একটি শর্টকাট তৈরি করা সম্ভব। একটি শর্টকাটের অস্তিত্ব বোঝায় না বা প্রমাণ করে না যে লিঙ্ক করা পৃষ্ঠাটি একটি নীতি বা নির্দেশিকা ।  কীভাবে একটি শর্টকাট তৈরি করতে হয়
চার্লি এবং তার চকলেট কারখানা অত্যন্ত আলোচিত একটি গল্প। রুয়াল দাল এর সৃষ্টি এ গল্পটিতে দেখা যায় একটি অত্যন্ত দরিদ্র,সাধারণ,কিশোর বয়সী একটি বালককে যার পরিবারে রয়েছেন তার দাদাভাই জো,দাদিমা জোসেফিন,নানাভাই জর্জ ও নানিমা জর্জিনা। আর রয়েছেন চার্লির বাবা মিস্টার বাকেট এবং তার মা মিসেস বাকেট।   সংস্করণ    (hardcover, 1973, revised Oompa Loompa edition)   (paperback, 1976)   (paperback, 1980, illustrated by Joseph Schindelman)   (paperback, 1985, illustrated by Michael Foreman)   (hardcover, 1987)   (prebound, 1988)   (library binding, 1992, reprint)   (paperback, 1998)   (hardcover, 2001)   (library binding, 2003)   (paperback, 2004)   (hardcover)   (2001, illustrated by Quentin Blake)   আরও দেখুন   রুয়াল দাল  চার্লি অ্যান্ড গ্রেট গ্লাস এলেভেটর  উইলি ওয়াঙ্কা এন্ড দ্য চকলেট ফ্যাক্টোরি  চার্লি অ্যান্ড দ্য চকলেট ফ্যাক্টোরি (চলচ্চিত্র)   তথ্যসূত্র    বহিঃসংযোগ   Charlie and the Chocolate Factory  Official Roald Dahl Website   The Willy Wonka Candy Company  বিষয়শ্রেণী:১৯৬৪-এর উপন্যাস বিষয়শ্রেণী:রুয়াল দালের বাচ্চাদের বই বিষয়শ্রেণী:উইলি ওয়াঙ্কা বিষয়শ্রেণী:চলচ্চিত্রে অভিযোজিত ব্রিটিশ উপন্যাস বিষয়শ্রেণী:নাটকে অভিযোজিত ব্রিটিশ উপন্যাস বিষয়শ্রেণী:বেতার কার্যক্রমে অভিযোজিত উপন্যাস বিষয়শ্রেণী:কাল্পনিক খাদ্য ও পানীয় বিষয়শ্রেণী:ভিডিও গেমে গৃহীত উপন্যাস বিষয়শ্রেণী:শিশুতোষ কল্প-উপন্যাস
thumb|দাপ্তরিক প্রতিকৃতি, ২০১৯ ক্যারোলিন এলিজাবেথ জনসন (née বার্টন ; জন্ম ৩১ ডিসেম্বর ১৯৭৭) একজন ব্রিটিশ কনজারভেটিভ পার্টির রাজনীতিবিদ এবং পরামর্শক শিশুরোগ বিশেষজ্ঞ যিনি সেপ্টেম্বর থেকে অক্টোবর ২০২২ পর্যন্ত মানসিক স্বাস্থ্য ও জনস্বাস্থ্যের জন্য সংসদীয় আন্ডার-সেক্রেটারি হিসেবে দায়িত্ব পালন করেছেন। ২০১৬ সালের উপনির্বাচন থেকে তিনি স্লিফোর্ড এবং নর্থ হাইকহামের সংসদ সদস্য (এমপি)।   তথ্যসূত্র   বিষয়শ্রেণী:২১শ শতাব্দীর ইংরেজ ব্যক্তি বিষয়শ্রেণী:২১শ শতাব্দীর ইংরেজ নারী বিষয়শ্রেণী:২১শ শতাব্দীর ব্রিটিশ নারী রাজনীতিবিদ বিষয়শ্রেণী:নারী শিশু বিশেষজ্ঞ বিষয়শ্রেণী:যুক্তরাজ্যের সংসদ সদস্য ২০১৯-২০২৪ বিষয়শ্রেণী:যুক্তরাজ্যের সংসদ সদস্য ২০১৭-২০১৯ বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:ইংল্যান্ডের নির্বাচনী এলাকা থেকে যুক্তরাজ্যের নারী সংসদ সদস্য বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:নিউক্যাসল বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯৭৭-এ জন্ম বিষয়শ্রেণী:যুক্তরাজ্যের সংসদ সদস্য ২০২৪-২০২৯ বিষয়শ্রেণী:ব্রিটিশ ইউরোপীয় বিচ্ছিন্নতাবাদী
ইসেকাই (জাপানিঃ 異世界 " ভিন্ন দুনিয়া " বা "ভিন্ন জগৎ") হল অনুমানমূলক কথাসাহিত্যের একটি জনরা- এতে পোর্টাল ফ্যান্টাসি এবং কল্পবিজ্ঞান উভয়ই অন্তর্ভুক্ত। উপন্যাস, লাইট নভেল, ফিল্ম, মাঙ্গা, অ্যানিমে এবং ভিডিও গেমে এই জনরার উপস্থিতি পাওয়া যায়। এ ধরনের গল্প একজন বাস্তুচ্যুত ব্যক্তি বা লোকেদের নিয়ে ঘোরে, যাদেরকে অন্য জগতে নিয়ে যাওয়া হয় এবং তাদেরকে ওই জগতে বেঁচে থাকতে হয়। যেমন, জগৎটি হতে পারে কাল্পনিক দুনিয়া, ভার্চুয়াল দুনিয়া বা সমান্তরাল মহাবিশ্ব।Mendlesohn, "Introduction: The Portal-Quest Fantasy" যদি প্রধান চরিত্রগুলিকে একটি গেমের মতো বিশ্বে স্থানান্তরিত করা হয়, তাহলে বর্গটি LitRPG (লিট-আর-পিজি )-এর সাথে সমাপতিত হতে পারে। ২০২৪ সালে 'ইসেকাই' শব্দটি অক্সফোর্ড ইংরেজি অভিধানে ইংরেজি শব্দ হিসেবে যুক্ত করা হয়।   ইসিকাইয়ের ধারণাটি জাপানি লোককাহিনী থেকে শুরু হয়েছিল, যেমন উরাশিমা তারো। তবে, প্রথম আধুনিক ইসকাই কাজ ছিল হারুকা তাকাচিহো-র উপন্যাস ভিন্ন দুনিয়ার যোদ্ধা এবং ইয়োশিউকি তোমিনোর টেলিভিশন ধারাবাহিক অরা ব্যাটলার ডানবাইন ।   তথ্যসূত্র   বিষয়শ্রেণী:অ্যানিমে ও মাঙ্গা পরিভাষা বিষয়শ্রেণী:জাপানি ভাষার লেখা থাকা নিবন্ধ
দিনকানা একটি আবাসিক পাখি। এরা স্বভাবে নিশাচর। এদের গড় ওজন ৭৮ গ্রাম এবং দৈর্ঘ্যে ৩৩ সেন্টিমিটার পর্যন্ত হয়ে থাকে। পাখিটির ইংরেজি নাম লার্জ টেইলড নাইটজার। বৈজ্ঞানিক নাম Caprimulgus macrurus. উড়ন্ত পোকামাকড়-মথ ইত্যাদি এদের প্রধান খাবার।দিনকানার ছানা- দৈনিক প্রথম আলো; লেখক শরীফ খান; প্রকাশকাল- ১৫ অক্টোবর, ২০১৮ ইং  প্রজনন দিনকানা পাখি ফাল্গুন-জৈষ্ঠ্য মাসে ডিম দেয় ও ছানা তোলে। এরা বাসা বাঁধে না। বাগানের ভেতরে ঝরা পাতার ওপর ২ টি ডিম পাড়ে এবং ১৮ দিনে তা দিয়ে ছানা ফোটায়। প্রয়োজনে এরা মুখে পুরে ডিম-ছানা স্থানান্তর করতে পারে। রাতে এদের ডাকে লোকালয় মুখরিত থাকে। বিস্তৃতি দিনকানা পাখিটি দক্ষিণ হিমালয় পর্বতমালার পাদদেশে , পূর্ব দক্ষিণ এশিয়া, দক্ষিণ পূর্ব এশিয়া এবং উত্তর অস্ট্রেলিয়ায় পাওয়া যায়। এবং অস্ট্রেলিয়া, বাংলাদেশ, ভুটান, ব্রুনেই, কম্বোডিয়া, চীন, ভারত, ইন্দোনেশিয়া, লাওস, মালয়েশিয়া, মায়ানমার, নেপাল, পাকিস্তান, পাপুয়া নিউ গিনি, ও ফিলিপাইন, সিঙ্গাপুর, থাইল্যান্ড, পূর্ব তিমুর এবং ভিয়েতনামের পাখিটিকে দেখা যায়।  চিত্রশালা  তথ্যসূত্র  বিষয়শ্রেণী:বাংলাদেশের পাখি বিষয়শ্রেণী:দক্ষিণ-পূর্ব এশিয়ার পাখি বিষয়শ্রেণী:১৮২১-এ বর্ণিত পাখি
thumb|left|প্লেটো এবং তার ছাত্রগণ  প্লেটোনিক ভালোবাসা বা আত্মিক  ভালোবাসা (Unification of souls) () হ'ল সেই শুদ্ধতম ভালোবাসা যাতে কামনা বাসনার কোনও স্থান নেই। এটি সাধারণ বন্ধুত্বের থেকে বেশি কিছু কিন্তু রোমান্টিক ভালোবাসার মতো নয়। প্লেটো নিজে এ জাতীয় কোনো শব্দবন্ধ ব্যবহার করেননি। তাঁর দর্শনকে ভিত্তি করে শব্দবন্ধটি উৎপন্ন হয়েছে। প্লেটৌর দর্শনে বলা হয় এমন ভালোবাসা যা দুটি প্রেমাসক্ত মানুষকে দৈহিক আকর্ষণ থেকে আত্মিক বন্ধনে উন্নীত করে সর্ব্বোচ পর্যায়ে প্রবেশ করবে। সেই পর্যায়ের প্রেমে শরীর বিষয়টি অনুপস্থিত, অথচ পরিপূর্ণ ভালোবাসা বিরাজ করবে। প্লেটোর এই দর্শনকে তাঁর এককালীন ছাত্র অ্যারিস্টটল সামান্য ভিন্নতর রূপ দান করেন। তাঁর তত্ত্ব অনুযায়ী সর্বোৎকৃষ্ট সেই প্রেম যেখানে যৌনতা আগাগোড়াই অনুপস্থিত। কেবলই হৃদয়ের বন্ধন। একে Friendly love-ও বলা হয়। এ ভালোবাসা আগাগোড়া  সম্পূর্ণ কামগন্ধহীন, কেবলই নিজেকে বিলিয়ে দেয় পরিবর্তে নেয় না কিছুই। এমন নিষ্কাম প্রেম, যে প্রেম রাজাধিরাজের মতো দু’হাত ভ'রে শুধু দিয়ে যায়, নেয় না কিছুই। যাকে লাভ করার জন্যে দীর্ঘ  প্রতীক্ষা আর দুঃসহ যন্ত্রণাসমূহও সহ্য করতে হয় মুখ বুজে। এরূপ ভালবাসায় থাকে না কোনও চাহিদা, থাকে কেবল অনন্ত ভালোবাসা। যৌনতার কোনও স্থান নেই প্লেটোনিক ভালোবাসায়। এ প্রেম ভালোবাসার সর্ব্বোচ্চ পর্যায়। এ এক প্রচণ্ড ভালোবাসা যখন প্রেমকে মনে হয় স্বর্গ সুখ।  শাস্ত্রীয় দার্শনিক ব্যাখ্যা  গ্রীক দার্শনিক প্লেটোর নাম হতে প্লেটোনীয় ভালোবাসা ধারণাটি এসেছে, যদিও প্লেটো নিজে কখনো এই শব্দটি ব্যবহার করেননি। প্লেটোর মতানুযায়ী প্লেটোনীয় ভালোবাসা প্রকৃত সৌন্দর্য ও নৈকট্যের বৈশিষ্ট্য ধারণ করে দৈহিক আকর্ষণ অতিক্রম করে আত্মার আকর্ষণে আকৃষ্ট হওয়ার মাধ্যমে এবং সর্বশেষে, সত্যের সাথে একাত্মতা প্রকাশের দ্বারা।  প্লেটোনীয় ভালোবাসা হলো রোমান্টিক ভালোবাসার বিপরীত।  প্লেটোনীয় ভালোবাসার ধারণা সর্বপ্রথম খুঁজে পাওয়া যায় প্লেটোর সিম্পোজিয়াম পাঠ্যে৷ সেখানে ভালোবাসার বিষয়বস্তু, আরো পরিষ্কারভাবে ইরোস(eros) এর বিষয়বস্তুতে এ নিয়ে লেখা ছিল। পাঠ্যে কীভাবে ভালোবাসার সূচনা হয়, তার অনুভূতি কেমন থাকে এবং কীভাবে তা বিবর্তন হয় এবং কীভাবে অকৃত্তিম প্লেটোনীয় ভালোবাসা একজন ব্যক্তির মন ও আত্মাকে আত্মিক ভালোবাসায় অনুপ্রাণিত করে তার সম্ভাব্যতা ব্যাখ্যা করা আছে৷ সক্রেটিস নিজের বক্তব্যেও প্লেটোনীয় ভালোবাসাকে বিশেষভাবে গুরুত্ব দিয়েছিলেন। তিনি প্রোফেট ডিওটিমাকে প্লেটোনীয় ভালোবাসার ধারণাকে আখ্যায়িত করেছিলেন ঐশ্বরিকতা (Divine) মননের সিঁড়ি হিসেবে। এখানে সিঁড়ি বলতে বোঝানো হয় "ভালোবাসার মই।" প্লেটো এবং ডিওটিমা উভয়ের মতে ভালোবাসার সবচেয়ে সুন্দর ব্যবহার তখন করা হবে যখন একজন আরেকজনের আত্মাকে সরাসরি ঐশ্বরিকতা ভালোবাসতে শেখাবে। সক্রেটিস ভালোবাসাকে সংজ্ঞায়িত করেছেন গর্ভাবস্থার কিছু শ্রেণিবিভাগের উপর ভিত্তি করে; শরীরের গর্ভাবস্থা, আত্মার গর্ভাবস্থা এবং অস্তিত্বের সাথে সরাসরি সম্পর্ক। শরীরের গর্ভাবস্থা মানবশিশুর জন্ম দেয় এবং এর পরবর্তী ধাপ, আত্মার গর্ভাবস্থা জন্ম দেয় গুণের- যা হলো একটি আত্মার বস্তুবাচক গঠনে রূপান্তর৷ Rojcewicz, R. (1997). Platonic love: dasein's urge toward being. Research in Phenomenology, 27(1), 103.  আরও দেখুন  অযৌনকামিতা  ফিলিয়া   তথ্যসূত্র    বহিঃসংযোগ   Plato on Friendship and Eros – স্ট্যানফোর্ড এনসাইক্লোপিডিয়া অফ ফিলোসফি  বিষয়শ্রেণী:ভালোবাসা বিষয়শ্রেণী:ভালোবাসার দর্শনশাস্ত্র বিষয়শ্রেণী:অ-যৌনতা বিষয়শ্রেণী:বন্ধুত্ব বিষয়শ্রেণী:যৌন-হীনতা বিষয়শ্রেণী:ভালোবাসার দর্শন
ইকোমা লুইস ওপেন্দা (; জন্ম: ১৬ ফেব্রুয়ারি ২০০০; লুইস ওপেন্দা নামে সুপরিচিত) হলেন একজন বেলজীয় পেশাদার ফুটবল খেলোয়াড়। তিনি বর্তমানে ফরাসি ক্লাব লঁস এবং বেলজিয়াম জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় অথবা বাম পার্শ্বীয় আক্রমণভাগের খেলোয়াড় হিসেবে খেলেন।  ২০১৫ সালে, ওপেন্দা বেলজিয়াম অনূর্ধ্ব-১৬ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৮ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০২২ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ৯ ম্যাচে ২টি গোল করেছেন।  প্রারম্ভিক জীবন ইকোমা লুইস ওপেন্দা ২০০০ সালের ১৬ই ফেব্রুয়ারি তারিখে বেলজিয়ামের লিয়েজে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ওপেন্দা বেলজিয়াম অনূর্ধ্ব-১৬, বেলজিয়াম অনূর্ধ্ব-১৭, বেলজিয়াম অনূর্ধ্ব-১৮, বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০১৫ সালে বেলজিয়াম অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। তিনি ২০২৩ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২৩ সালের জুন মাসে প্রকাশিত ২৩ সদস্যের বেলজিয়াম অনূর্ধ্ব-২১ দলে স্থান পেয়েছেন।  ২০২২ সালের ৮ই জুন তারিখে, ২২ বছর, ৩ মাস ও ২৩ দিন বয়সে, ডান পায়ে ফুটবল খেলায় পারদর্শী ওপেন্দা পোল্যান্ডের বিরুদ্ধে অনুষ্ঠিত ২০২২–২৩ উয়েফা নেশন্স লিগের ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। উক্ত ম্যাচের ৮৫তম মিনিটে আক্রমণভাগের খেলোয়াড় মিশি বাতশুয়ায়ির বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ৯ নম্বর জার্সি পরিধান করে কেন্দ্রীয় আক্রমণভাগের খেলোয়াড় হিসেবে খেলেছিলেন। ম্যাচটি বেলজিয়াম ৬–১ গোলের ব্যবধানে জয়লাভ করেছিল।  পরিসংখ্যান আন্তর্জাতিক   দল  সাল  ম্যাচ  গোল বেলজিয়াম  ২০২২  ৬  ২ ২০২৩  ৩  ০ সর্বমোট  ৯  ২  তথ্যসূত্র  বহিঃসংযোগ                     বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:ক্লাব ব্রুজের খেলোয়াড় বিষয়শ্রেণী:বেলজীয় পুরুষ ফুটবলার বিষয়শ্রেণী:এসবিভি ভিতেসের খেলোয়াড় বিষয়শ্রেণী:রেসিং ক্লাব লঁসের খেলোয়াড় বিষয়শ্রেণী:বেলজিয়ামের অনূর্ধ্ব-২১ আন্তর্জাতিক ফুটবলার বিষয়শ্রেণী:বেলজিয়ামের আন্তর্জাতিক ফুটবলার বিষয়শ্রেণী:বেলজীয় প্রবাসী পুরুষ ফুটবলার বিষয়শ্রেণী:নেদারল্যান্ডসে প্রবাসী ফুটবলার বিষয়শ্রেণী:এরেডিভিজির খেলোয়াড় বিষয়শ্রেণী:ফ্রান্সে প্রবাসী ফুটবলার বিষয়শ্রেণী:বেলজীয় প্রো লিগের খেলোয়াড় বিষয়শ্রেণী:বেলজিয়ামের আন্তর্জাতিক যুব ফুটবলার বিষয়শ্রেণী:লিগ ১-এর খেলোয়াড় বিষয়শ্রেণী:ফ্রান্সে বেলজীয় প্রবাসী ক্রীড়াবিদ বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:আরবি লাইপৎসিশের খেলোয়াড় বিষয়শ্রেণী:বুন্দেসলিগার খেলোয়াড়
উগান্ডা ইসলামি বিশ্ববিদ্যালয় ( আইইউআইইউ ) একাধিক-ক্যাম্পাস বিশিষ্ট একটি বিশ্ববিদ্যালয়। বিশ্ববিদ্যালয়ের প্রধান ক্যাম্পাসটি উগান্ডার এমবালে শহরে অবস্থিত। উগান্ডার রাজধানী এবং বৃহত্তম শহর কাম্পালা থেকে প্রায় ২২২ কিলোমিটার (১৩৮ মাইল) উত্তর-পূর্বে অবস্থিত।  বিশ্ববিদ্যালয়টি ডিপ্লোমা, স্নাতক এবং স্নাতকোত্তর পর্যায়ের ডিগ্রি প্রদান করে।   ইতিহাস  ১৯৭৪ সালে ইসলামি সহযোগিতা সংস্থা দ্বিতীয় শীর্ষ সম্মেলনে বিশ্ববিদ্যালয়টি(আইইউআইইউ) স্থাপনের পরিকল্পনা শুরু হয়। ১৯৮৮ সালের ফেব্রুয়ারিতে ৮০ জন শিক্ষার্থী নিয়ে বিশ্ববিদ্যালয়ের উদ্বোধন করা হয়। দক্ষিণ ও পূর্ব আফ্রিকার ইংরেজিভাষী মুসলিম সম্প্রদায়ের উচ্চ শিক্ষা প্রদান করা এই বিশ্ববিদ্যালয়ের মূল লক্ষ্য। বিশ্ববিদ্যালয়টি অমুসলিম শিক্ষার্থীদেরও ভর্তি করে। যারা তাদের নিজ নিজ ধর্মের অনুশীলন করতে পারে।    বিশ্ববিদ্যালয় ক্যাম্পাস  ২০১৪ ডিসেম্বর পর্যন্ত আইইউআইইউয়ের চারটি ক্যাম্পাস ছিল:  ১) মূল ক্যাম্পাসটি এমবালে-সোরোটি সড়কের পাশে অবস্থিত। উগান্ডার পূর্ব অঞ্চলের মাবালের কেন্দ্রীয় ব্যবসায়িক জেলা থেকে প্রায় ২ কিলোমিটার (১ মাইল) উত্তরে ক্যাম্পাসটি অবস্থিত। মূল ক্যাম্পাসের ভৌগোলিক স্থানাঙ্কঃ ১°০৬'০২.০" উত্তর, ৩৪°১০'২৫.০" পশ্চিম (অক্ষাংশ: ১.১০০৫৫৬; দ্রাঘিমাংশ: ৩৪.১৭৩৬১১)।   ২) কাম্পালা ক্যাম্পাসটি কিবুলি পাহাড়ে অবস্থিত। কেন্দ্রীয় ব্যবসায় জেলা উগান্ডার রাজধানী এবং বৃহত্তম শহর কাম্পালা থেকে প্রায় ৩.৫ কিলোমিটার (২ মাইল) দক্ষিণ-পূর্বে অবস্থিত।  ৩) কাবোজা ক্যাম্পাসটি কাবোজায় অবস্থিত। কাম্পালার কেন্দ্রীয় ব্যবসায়িক জেলা থেকে ৮ কিলোমিটার (৫ মাইল) পশ্চিমে অবস্থিত। এই ক্যাম্পাসটি কেবল মহিলা শিক্ষার্থীদের জন্য।   ৪) আরুয়া ক্যাম্পাসটি আরুয়া শহরে অবস্থিত। কাম্পালা থেকে প্রায় ৪০০ কিলোমিটার (২৫০ মাইল) উত্তর-পশ্চিমে অবস্থিত।    শিক্ষায়তনিক  ২০২১ সালের জানুয়ারি অনুযায়ী বিশ্ববিদ্যালয়ের নিম্নলিখিত অনুষদ রয়েছে:  ১) আইন অনুষদ  ২) মেডিসিন অনুষদ  ৩) বিজ্ঞান অনুষদ  ৪) শিক্ষা অনুষদ  ৫) ব্যবস্থাপনা শিক্ষা অনুষদ  ৬) কলা ও সামাজিক বিজ্ঞান অনুষদ  ৭) ইসলামি অধ্যয়ন ও আরবি ভাষা অনুষদ  ৮) স্বাস্থ্য বিজ্ঞান অনুষদ   ৯) প্রযুক্তি ও প্রকৌশল অনুষদ (প্রত্যাশিত)   ১০) স্নাতকোত্তর শিক্ষার কেন্দ্র   আরও দেখুন    উগান্ডার বিশ্ববিদ্যালয়ের তালিকা  উগান্ডার আইন স্কুলের তালিকা  উগান্ডার মেডিকেল স্কুলের তালিকা  উগান্ডার বিজনেস স্কুলের তালিকা  উগান্ডার বিশ্ববিদ্যালয় নেতাদের তালিকা   তথ্যসূত্র    বহিঃসংযোগ    উগান্ডা ইসলামি বিশ্ববিদ্যালয়ের জন্য নাইজেরিয়ান প্রভাষকদের অনুরোধ  উগান্ডা ইসলামি বিশ্ববিদ্যালয়ের প্রাতিষ্ঠানিক ওয়েবসাইট   এসইএসআরআইসি এর ডেটাবেসে ওআইসির সদস্য দেশগুলির বিশ্ববিদ্যালয়সমূহ   বিষয়শ্রেণী:১৯৮৮-এ প্রতিষ্ঠিত শিক্ষাপ্রতিষ্ঠান বিষয়শ্রেণী:উগান্ডায় ইসলাম বিষয়শ্রেণী:ইসলামি বিশ্ববিদ্যালয় ও কলেজ বিষয়শ্রেণী:উগান্ডার বিশ্ববিদ্যালয় বিষয়শ্রেণী:ইসলামি সহযোগিতা সংস্থা বিষয়শ্রেণী:১৯৮৮-এ প্রতিষ্ঠিত বিশ্ববিদ্যালয় ও কলেজ
ডেকানয়িক অ্যাসিড |(Decanoic Acid ), বা   ক্যাপ্রিক অ্যাসিড (capric acid) (C10:0) হল একটি সম্পৃক্ত ফ্যাটি অ্যাসিড, যার আণবিক সংকেত CH3(CH2)8COOH.  অনেকটা ছাগলের মত বদগন্ধবিশিষ্ট হওয়ায় একে ক্যাপ্রিক অ্যাসিড নামেও অভিহিত করা হয় ল্যাটিন  "caper / capra" (ছাগল )। । এই অ্যাসিড সঞ্জাত লবণ এবং এস্টার কে 'ডেকানয়েট' বা ক্যাপ্রেট বলে।   উৎস  ডেকানয়িক অ্যাসিড প্রাকৃতিক ভাবে নারকেল তেল (প্রায় ১০ %) এবং পাম কার্নেল তেল (প্রায় ৪%) এ পাওয়া যায় । অন্যান্য তৈলবীজ বা বীজ থেকে তৈরি তেল এ ডেকানয়িক অ্যাসিড পাওয়া যায় না । David J. Anneken, Sabine Both, Ralf Christoph, Georg Fieg, Udo Steinberner, Alfred Westfechtel "Fatty Acids" in Ullmann's Encyclopedia of Industrial Chemistry, 2006, Wiley-VCH, Weinheim.  প্রাণীজগতে বেশ কিছু স্তন্যপায়ীর দুধ এ এবং সামান্য পরিমাণে প্রানীজ চর্বিতে পাওয়া যায় ।    তথ্যসূত্র   বিষয়শ্রেণী:স্নেহজ অ্যাসিড বিষয়শ্রেণী:দুর্গন্ধযুক্ত রাসায়নিক
কার্লসবার্গ ১৯৯৭ আইসিসি ট্রফি ক্রিকেট টুর্নামেন্ট ১৯৯৭ সালে মার্চ/এপ্রিলে মালয়েশিয়ার কুয়ালালামপুরে অনুষ্ঠিত হয়। এটি ছিল ১৯৯৯ ক্রিকেট বিশ্বকাপের বাছাইপর্ব। এতে কেনিয়া এবং প্রথমবারের মত বাংলাদেশ ও স্কটল্যান্ড বিশ্বকাপে খেলার জন্য যোগ্যতা অর্জন করেছিলো।   প্রথম রাউন্ড  প্রথম রাউন্ড ছিল গ্রুপ পর্বের, যেখানে ৬টি দল করে ২টি গ্রুপ এবং ৫টি দল করে ২টি গ্রুপ মোট ৮টি গ্রুপ তৈরি করা হয়েছিল। প্রথম রাউন্ড শেষে প্রতি গ্রুপের শীর্ষ ২টি দল দ্বিতীয় রাউন্ডে যায় এবং বাকি ১৪টি দল যায় প্লেঅফ এ চূড়ান্ত স্ট্যান্ডিং এর জন্য।  গ্রুপ এ   দ্বিতীয় পর্বে উত্তীর্ণ  গ্রুপ বি   দ্বিতীয় পর্বে উত্তীর্ণ  গ্রুপ সি   দ্বিতীয় পর্বে উত্তীর্ণ  গ্রুপ ডি   দ্বিতীয় পর্বে উত্তীর্ণ   দ্বিতীয় রাউন্ড  প্রথম রাউন্ডের মত দ্বিতীয় রাউন্ডও ছিল গ্রুপ পর্বের, যেখানে ৪টি করে দল ২টি গ্রুপে খেলে। দ্বিতীয় রাউন্ড শেষে দুই গ্রুপের শীর্ষ ২টি দল সেমি ফাইনালে জায়গা করে নেয়। দুই গ্রুপের ৩য় হওয়া ২টি দল যায় পঞ্চম স্থান নির্ধারনী পর্বে বাকি দুইটি দল যায় সপ্তম স্থান নির্ধারনী পর্বে।  গ্রুপ ই   সেমি-ফাইনালে উত্তীর্ণ  গ্রুপ এফ   সেমি-ফাইনালে উত্তীর্ণ   সেমি ফাইনাল  প্রথম সেমি ফাইনাল প্রথম সেমি ফাইনালটি হয়, আয়ারল্যান্ড এবং কেনিয়ার মধ্যে। যেখানে কেনিয়া, আয়ারল্যান্ডকে ৭ রানে পরাজিত করে।  দ্বিতীয় সেমি ফাইনাল দ্বিতীয় সেমি ফাইনালটি হয়, বাংলাদেশ এবং স্কটল্যান্ডের মধ্যে। যেখানে বাংলাদেশ, স্কটল্যান্ডকে ৭২ রানে পরাজিত করে। ম্যান অব দ্যা ম্যাচ হন খালেদ মাসুদ তার ৭০ রান এবং ২টি স্ট্যাম্পিং করার জন্য।   তৃতীয় স্থান নির্ধারনী ম্যাচ  তৃতীয় স্থান নির্ধারনী ম্যাচে স্কটল্যান্ড প্রথমে ব্যাট করে এবং ৪৫ ওভারে ৮ উইকেটে ১৮৭ রান করে বৃষ্টির কারণে ৫ ওভার কমানো হয়। স্কটল্যান্ডের পক্ষে মাইক স্মিথ সর্বোচ্চ ৪৯ রান করেন। ডাকওয়ার্থ-লুইস পদ্ধতিতে আয়ারল্যান্ডের জন্য ১৯২ রানের লক্ষ্য নির্ধারন করা হয়। জবাবে আয়ারল্যান্ড ব্যাট করতে নেমে ১৪১ রানে অল-আউট হয়ে যায়। ফলে স্কটল্যান্ড ৫১ রানের জয় পায় এবং ১৯৯৯ বিশ্বকাপে খেলার যোগ্যতা অর্জন করে।   ফাইনাল  ফাইনালটি বাংলাদেশ এবং কেনিয়ার মধ্যে অনুষ্ঠিত হয়। কেনিয়া প্রথমে ব্যাটিং করে ৫০ ওভারে ৭ উইকেট হারিয়ে করে ২৪১ রান। স্টিভ টিকোলো করেন ১৪৭ রান। বৃষ্টি বিগ্নিত ম্যাচে ডাকওয়ার্থ-লুইস পদ্ধতিতে বাংলাদেশের টার্গেট হয় ২৫ ওভারে ১৬৬ রান।শেষ ১ বলে দরকার পড়ে বাংলাদেশের ১ রান। ক্রিজে ছিলেন উইকেট-রক্ষক-ব্যাটসম্যান খালেদ মাসুদ পাইলট আর অপর প্রান্তে পেসার হাসিবুল হোসেন শান্ত। হাসিবুল হোসেনের এক রানের সুবাদে আইসিসি ট্রফির চ্যাম্পিয়ন হয় বাংলাদেশ। যার ফলে প্রথমবারের মত ক্রিকেট বিশ্বকাপে খেলার জন্য যোগ্যতা অর্জন করে বাংলাদেশ।   চূড়ান্ত অবস্থান  টুর্নামেন্ট শেষে অংশগ্রহণকারী দলগুলোর অবস্থান ছিল:                                          /   আরও দেখুন   আসিফ করিম  ১৯৯৯ ক্রিকেট বিশ্বকাপ  আইসিসি ট্রফি   তথ্যসূত্র   ১৯৯৭ আইসিসি ট্রফি  বিষয়শ্রেণী:আইসিসি বিশ্বকাপ বাছাইপর্ব বিষয়শ্রেণী:১৯৯৭-এ ক্রিকেট বিষয়শ্রেণী:মালয়েশিয়ায় আন্তর্জাতিক ক্রিকেট প্রতিযোগিতা